CELEX: 32013R0122
Language: hu
Date: 2013-02-12 00:00:00
Title: A Bizottság 122/2013/EU rendelete ( 2013. február 12. ) az 1950/2006/EK rendeletben az állatgyógyászati készítmények közösségi kódexéről szóló, 2001/82/EK európai parlamenti és tanácsi irányelvvel összhangban, a lófélék kezelése szempontjából fontos anyagokat tartalmazó jegyzék módosításáról  EGT-vonatkozású szöveg

13.2.2013   
               
               
                  HU
               
               
                  Az Európai Unió Hivatalos Lapja
               
               
                  L 42/1
               
            
         A BIZOTTSÁG 122/2013/EU RENDELETE
         (2013. február 12.)
         az 1950/2006/EK rendeletben az állatgyógyászati készítmények közösségi kódexéről szóló, 2001/82/EK európai parlamenti és tanácsi irányelvvel összhangban, a lófélék kezelése szempontjából fontos anyagokat tartalmazó jegyzék módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1950/2006/EK bizottsági rendelet (2) megállapította a lófélék kezelése szempontjából fontos anyagokat tartalmazó jegyzéket, mely anyagok a 2001/82/EK irányelv 11. cikkétől eltérően az emberi fogyasztás céljából vágásra szánt lóféléknél is alkalmazhatók legalább hat hónapos élelmezés-egészségügyi várakozási idő betartásával.
                  
               
                     (2)
                  
                  
                     Az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról szóló, 2009. május 6-i 470/2009/EK európai parlamenti és tanácsi rendelet (3) módosította a 2001/82/EK irányelv 10. cikkének (3) bekezdését annak érdekében, hogy az említett cikkben felsorolt anyagok jegyzéke a fontos anyagokon túl tartalmazza azokat az anyagokat, amelyek a lófélék tekintetében rendelkezésre álló egyéb kezelési lehetőségekkel összehasonlítva nagyobb klinikai előnnyel járnak (a továbbiakban: „járulékos klinikai előnnyel járó anyagok”).
                  
               
                     (3)
                  
                  
                     Egy anyag csak akkor kerülhet a jegyzékbe mint „járulékos klinikai előnnyel járó anyag”, ha nagyobb hatékonyságon vagy biztonságon alapuló, klinikailag releváns kedvező hatással bír, illetve ha nagymértékben hozzájárul a kezeléshez. Ezt többek között a különböző hatásmechanizmusok, a különböző farmakokinetikai vagy farmakodinamikai jellemzők, a különböző kezelési idők vagy a különböző alkalmazási módok eredményezhetik.
                  
               
                     (4)
                  
                  
                     A farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (4) mellékletében felsorolt anyagok nem szerepelhetnek a fontos anyagok, illetve a járulékos klinikai előnnyel járó anyagok jegyzékében. Ezért az 1950/2006/EK rendelet mellékletében található jegyzéket módosítani kell és minden, a 37/2010/EU rendeletben felsorolt anyagot törölni kell e jegyzékből.
                  
               
                     (5)
                  
                  
                     Indokolt továbbá az 1950/2006/EK rendelet mellékletében található jegyzékből számos olyan, a felsorolt anyagok alternatívájaként feltüntetett anyagot törölni, amelyek nem használhatóak a lovak kezeléséhez, mivel azok nem szerepelnek sem az 1950/2006/EK rendeletben található „fontos anyagok”, illetve „járulékos klinikai előnnyel járó anyagok” jegyzékében, sem pedig a 37/2010/EU rendelet mellékletében.
                  
               
                     (6)
                  
                  
                     Az 1950/2006/EK rendelet elfogadása óta az uniós jogszabályokban bekövetkezett változások végett frissíteni kell a lóféléknél alkalmazott ellenőrzési mechanizmusokkal és a maradékanyag-határértékekkel kapcsolatos vonatkozó jogszabályokat.
                  
               
                     (7)
                  
                  
                     Az ennek a rendeletnek a mellékletében meghatározott módosított jegyzéket tudományos értékelési eljárásnak vetették alá, melyet az 726/2004/EK európai parlamenti és tanácsi rendelettel (5) létrehozott, az Európai Gyógyszerügynökséghez tartozó állatgyógyászati termékek bizottsága hajtott végre.
                  
               
                     (8)
                  
                  
                     Ezért az 1950/2006/EK rendeletet ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1950/2006/EK rendelet a következőképpen módosul:
            
                        1.
                     
                     
                        Az 1950/2006/EK rendelet címének helyébe a következő cím lép:
                        „A Bizottság 1950/2006/EK rendelete (2006. december 13.) az állatgyógyászati készítmények közösségi kódexéről szóló, 2001/82/EK európai parlamenti és tanácsi irányelvvel összhangban, a lófélék kezelése szempontjából fontos anyagokat, valamint járulékos klinikai előnnyel járó anyagokat tartalmazó jegyzék összeállításáról”.
                     
                  
                        2.
                     
                     
                        Az 1. cikk helyébe a következő szöveg lép:
                        
                           „1. cikk
                           A lófélék kezelése szempontjából fontos anyagok (a továbbiakban: fontos anyagok), valamint a lófélék tekintetében rendelkezésre álló egyéb kezelési lehetőségekkel összehasonlítva nagyobb klinikai előnnyel járó anyagok (a továbbiakban: járulékos klinikai előnnyel járó anyagok) jegyzéke a 2001/82/EK irányelv 11. cikkétől eltérően alkalmazva e rendelet mellékletében szerepel.”
                        
                     
                  
                        3.
                     
                     
                        A 2. cikkben a második albekezdés helyébe a következő szöveg lép:
                        „A mellékletben meghatározott konkrét betegségek, szükséges kezelések vagy tenyésztechnikai célok esetében akkor lehet járulékos klinikai előnnyel járó anyagokat alkalmazni, ha azok nagyobb hatékonyságon vagy biztonságon alapuló, klinikailag releváns kedvező hatással bírnak, illetve ha jelentősen hozzájárulnak a kezeléshez a lófélék számára engedélyezett állatgyógyászati készítményekhez képest, valamint a 2001/82/EK irányelv 11. cikkében foglaltak szerint.
                        Az első és a második albekezdés alkalmazásában a mellékletben felsorolt alternatívák veendők figyelembe.”
                     
                  
                        4.
                     
                     
                        A 3. és 4. cikk helyébe a következő szöveg lép:
                        
                           „3. cikk
                           
                              (1)   A fontos anyagok és a járulékos klinikai előnnyel járó anyagok kizárólag a 2001/82/EK irányelv 10. cikke (1) bekezdésének megfelelően alkalmazandók.
                           
                           
                              (2)   A fontos anyagokkal történő kezelés részleteit az 504/2008/EK bizottsági határozatban (*1) előírt, lófélék számára szükséges azonosító okmány IX. szakaszában meghatározott utasításoknak megfelelően rögzíteni kell.
                           
                        
                        
                           4. cikk
                           Bármely olyan anyag, amely a 37/2010/EU bizottsági rendelet (*2) mellékletében szereplő jegyzékek egyikében szerepel, vagy amelynek lóféléknél való alkalmazását az uniós jogszabály tiltja, e rendelet alkalmazásában többé nem használható.
                        
                        
                           (*1)  HL L 149., 2008.6.7., 3. o."
                        
                        
                           (*2)  HL L 15., 2010.1.20., 1. o.”"
                        
                     
                  
                        5.
                     
                     
                        Az 5. cikk (2) bekezdésének helyébe a következő szöveg lép:
                        
                           „2.   Amennyiben a tagállamok vagy állatorvosi szakmai társulások a mellékletben szereplő jegyzék módosítását kérik a Bizottságtól, kérésüket a vonatkozó tudományos adatokkal megfelelően alá kell támasztaniuk.”
                        
                     
                  
                        6.
                     
                     
                        Az 1950/2006/EK rendelet melléklete helyébe e rendelet melléklete lép.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2013. február 12-én.
            
               
                  a Bizottság részéről
               
               
                  az elnök
               
               José Manuel BARROSO
            
         
         
            (1)  HL L 311., 2001.11.28., 1. o.
         
            (2)  HL L 367., 2006.12.22., 33. o.
         
            (3)  HL L 152., 2009.6.16., 11. o.
         
            (4)  HL L 15., 2010.1.20., 1. o.
         
            (5)  HL L 136., 2004.4.30., 1. o.
      
      
         
            MELLÉKLET
            
               
                  
                     „MELLÉKLET
                     
                        A lófélék kezelése szempontjából fontos, valamint a lófélék tekintetében rendelkezésre álló egyéb kezelési lehetőségekkel összehasonlítva járulékos klinikai előnnyel járó anyagokat tartalmazó jegyzék
                     
                     Az alábbi jegyzékben szereplő valamennyi anyag élelmezés-egészségügyi várakozási ideje hat hónap.
                     
                                 Megjelölés
                              
                              
                                 Hatóanyag
                              
                              
                                 Indokolás és használati útmutatás
                              
                           
                                 
                                    Anesztetikumok, fájdalomcsillapítók és az érzéstelenítéssel összefüggésben használt anyagok
                                 
                              
                           
                                 
                                    Nyugtatás és premedikáció
                                 
                                 
                                    (és antagonista hatás)
                                 
                              
                              
                                 Acepromazin
                              
                              
                                 Cél: általános anesztéziát megelőző premedikáció, enyhe nyugtatás.
                                 Alternatívák meghatározása: detomidin, romifidin, xilazin, diazepam, midazolam.
                                 Konkrét előnyei: az acepromazin konzisztensen csökkenti az anesztézia okozta mortalitás kockázatát. Hat a limbikus rendszerre, valamint egyéni módon idézi elő a szedatív hatást. Ezek nem jellemzők az alfa-2-agonista nyugtatókra (dentomidin, romifidin és xilazin) vagy a benzodiazepinekre (diazepam, midazolam) nem tudják a limbikus rendszerre gyakorolt hatásmechanizmust és a nyugtatás egyedi jellegét előidézni.
                              
                           
                                 Atipamezol
                              
                              
                                 Cél: az α-2 adrenoceptor-gátlót az α-2-agonisták hatásának visszafordítására használják.
                                 Alternatívák meghatározása: nincsenek.
                                 Konkrét előnyei: túlérzékeny egyed és túladagolás esetén az egyetlen lehetséges kezelés. Sürgősségi ellátás. Különösen respiratorikus depresszió esetén használják.
                              
                           
                                 Diazepam
                              
                              
                                 Cél: premedikáció és az anesztézia megindítása. Enyhe (benzodiazepin) nyugtató minimális kardiovaszkuláris és respirációs mellékhatásokkal. Görcsoldó, rohamok kezeléséhez elengedhetetlen.
                                 Alternatívák meghatározása: acepromazin, detomidin, romifidin, xilazin, midazolam, primidon, fenitoin.
                                 Konkrét előnyei: a modern gyógyászati gyakorlat szerint az anesztéziás indukció protokolljának lényeges alkotóeleme, lovak esetében jelentős tapasztalat áll rendelkezésre ennek kapcsán. Ketaminnal együtt alkalmazva az anesztézia beindítására olyan lényeges elernyedést eredményez, amely sima indukciót és intubálást tesz lehetővé. Hatásmechanizmus (a GABA receptornál hat) és kardiorespiratorikus depresszió nélküli egyedi nyugtatás nem érhető el az α-2-agonista nyugtatókkal (detomidin, romfidin és xilazin) vagy acepromazinnal.
                              
                           
                                 Flumazenil
                              
                              
                                 Cél: a benzodiazepinek intravénás adagolású ellenszere. A benzodiazepinek hatásának felfüggesztésére szolgál a Teljes Intravénás Anesztézia (TIVA) technikákból történő feltisztulás közben.
                                 Alternatívák meghatározása: sarmazenil.
                                 Konkrét előnyei: A sarmazenilétől eltérő hatásmechanizmus, mely további lehetőséget biztosít benzodiazepinek hatásának visszafordítására a TIVA technikák végén. A sarmazenil a benzodiazepin-receptorok részleges inverz agonistája, míg a flumazenil olyan antagonista, mely kompetitíven gátolja a benzodiazepin kötési helyét a GABA receptornál.
                              
                           
                                 Midazolam
                              
                              
                                 Cél: premedikáció és az anesztézia megindítása. Enyhe (benzodiazepin) nyugtató minimális kardiovaszkuláris és respirációs mellékhatásokkal. Görcsoldó, rohamok kezelésére, különösen tetanuszos felnőtt lovak esetén.
                                 Alternatívák meghatározása: acepromazin, detomidin, romifidin, xilazin, diazepam, primidon, fenitoin.
                                 Konkrét előnyei: hasonló a diazepamhoz, de vízben oldódik, így intravénás alkalmazásra megfelel, valamint anesztetikumokkal kombinált intravénás infúziók esetében elengedhetetlen. A diazepamnál rövidebb hatású. Csikók esetében a diazepamhoz képest jobban alkalmazható.
                                 Görcsoldó, rohamok kezelésére, különösen tetanuszos felnőtt lovak esetén – vízben oldódó jellegénél fogva több napos használat esetén jobb, mint a diazepam.
                                 Ketaminnal együtt alkalmazva az anesztézia beindítására, olyan lényeges elernyedést eredményez, amely sima indukciót és intubálást tesz lehetővé.
                                 Hatásmechanizmus (a GABA receptornál hat) és kardiorespiratorikus depresszió nélküli egyedi nyugtatás nem érhető el az α-2-agonista nyugtatókkal (detomidin, romfidin és xilazin) vagy acepromazinnal.
                              
                           
                                 Naloxon
                              
                              
                                 Cél: ópiátok antidotuma, sürgősségi ellátás.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Propofol
                              
                              
                                 Cél: intravénás adagolású anesztetikum. Anesztézia megindítása csikóknál.
                                 Alternatívák meghatározása: szevoflurán vagy izoflurán.
                                 Konkrét előnyei: gyorsan kiürülő, injektálható anesztetikum. A legfrissebb eredmények jelentős javulást mutatnak a kardiovaszkuláris stabilitás és az inhalációs anesztéziát követő feltisztulás tekintetében.
                              
                           
                                 Sarmazenil
                              
                              
                                 Cél: benzodiazepin-antagonista.
                                 Alternatívák meghatározása: flumazenil.
                                 Konkrét előnyei: a teljes intravénás anesztézia esetén a benzodiazepin-szedáció teljes felfüggesztése. A fontos anyagok más potenciális jelöltjeihez képest a legszélesebb körű klinikai tapasztalat a sarmazenillel kapcsolatban áll rendelkezésre.
                              
                           
                                 Tiletamin
                              
                              
                                 Cél: a ketaminhoz hasonló disszociatív anesztetikum, különösen terepen végzett anesztéziánál használatos. Zolazepammal kombinálva használják.
                                 Alternatívák meghatározása: ketamin.
                                 Konkrét előnyei: zolazepammal kombinált alkalmazása olyan esetekben szükséges, amikor nincs mód az inhalációs anesztéziára, mint például a terepen végzett anesztézia során. A kombináció olyankor is szükséges, ha a ketaminnal történt anesztézia túl rövid ideig tart. Tipikus alkalmazások: kasztráció, laringotómia, csonthártya-leválás, ciszta vagy csomó kimetszése, pofacsont-törés helyreállítása, csont rögzítése és köldöksérv-műtét.
                              
                           
                                 Zolazepam
                              
                              
                                 Cél: benzodiazepin-nyugtatás, különösen terepen végzett anesztéziára használják, tiletaminnal kombinálva.
                                 Alternatívák meghatározása: diazepam vagy midazolam.
                                 Konkrét előnyei: benzodiazepin-nyugtató, amely hosszabb hatású, mint a diazepam vagy a midazolam. Tiletaminnal kombinált alkalmazása olyan esetekben szükséges, amikor nincs mód az inhalációs anesztéziára, mint például a terepen végzett anesztézia során. A kombináció olyankorszükséges, ha a ketaminnal történt anesztézia túl rövid ideig tart. Tipikus alkalmazások: kasztráció, laringotómia, csonthártya-leválás, ciszta vagy csomó kimetszése, pofacsont-törés helyreállítása, csont rögzítése és köldöksérv-műtét.
                              
                           
                                 
                                    Hipotenzió, vagy anesztézia alatti respiratorikus stimuláció
                                 
                              
                              
                                 Dobutamin
                              
                              
                                 Cél: hipotenzió kezelése anesztézia alatt.
                                 Alternatívák meghatározása: dopamin.
                                 Konkrét előnyei: pozitív inotróp terápia, valószínűleg gyakrabban használják, mint a dopamint, de változóak a preferenciák. A lovaknál anesztézia alatt gyakran alakul ki hipotenzió, és a normális vérnyomás fenntartása bizonyítottan csökkenti a súlyos posztoperatív rhabdomiolízis előfordulását. A dobutamin elengedhetetlen a lovak volatilis anesztéziájakor.
                              
                           
                                 Dopamin
                              
                              
                                 Cél: hipotenzió kezelése anesztézia alatt.
                                 Alternatívák meghatározása: dobutamin.
                                 Konkrét előnyei: dopamin szükséges azoknál a lovaknál, amelyek a dobutaminra nem reagálnak. Csikóknál inkább dopamint alkalmaznak, mint dobutamint. Kiegészítésképpen olyan műtét közbeni bradidiszritmiák kezeléséhez szükséges, amelyek nem hatnak az atropinra.
                              
                           
                                 Efedrin
                              
                              
                                 Cél: hipotenzió kezelése anesztézia alatt.
                                 Alternatívák meghatározása: dopamin, dobutamin.
                                 Konkrét előnyei: olyan esetekben szükséges, amikor a dopamin és a dobutamin hatástalannak bizonyul. Egyedi szimpatomimetikus ágens, amely szerkezetileg hasonló az adrenalinhoz. A lovak kezelése során a katekolaminokat nem lehet szelektív receptoroknál alkalmazni, mivel a legtöbb katekolamin több különböző receptornál is aktív. Ezért használják az efedrint – amely az idegvégződéseknél noradrenalin felszabadulását idézi elő, ezzel növelve a szívizom-kontraktilitást és csillapítva a hipotenziót – olyan esetekben, amikor a dobutamin és a dopamin hatástalan. Az efedrin hatása percektől órákig tarthat, és egyetlen intravénás alkalmazás után is hatékony, míg a dobutamin és a dopamin csak néhány másodpercig vagy percig tart, és infúzióban kell beadni.
                              
                           
                                 Glikopirrolát
                              
                              
                                 Cél: bradikardia megelőzésére. Antikolinerg. Az antikolinergek olyan paraszimpatikus hatások megelőzésére szolgálnak, mint a bradikardia, és rutinszerűen alkalmazzák a szemészeti és felsőlégúti műtétek során.
                                 Alternatívák meghatározása: atropin.
                                 Konkrét előnyei: a glikopirrolát kevésbé hat centrálisan, az eszméleténél lévő lovak esetében (anesztézia előtt és után) megfelelőbb, mint az atropin.
                              
                           
                                 Noradrenalin (norepinefrin)
                              
                              
                                 Cél: kardiovaszkuláris elégtelenség. Infúzió a csikóknál előforduló kardiovaszkuláris elégtelenség kezelésére.
                                 Alternatívák meghatározása: nincsenek.
                                 Konkrét előnyei: az állat katekolamin-receptorprofilja pontosan reagál a különböző területeken ható gyógyszerekre. Ezért a kívánt hatás eléréséhez többféle katekolamint használnak, amelyek többnyire szelektíven hatnak a különböző típusú adrenergikus receptorokra. A noradrenalinelsősorban a vazokonstrikciós arteriolák alfa-1-receptoraira hat, ezzel növelve a vérnyomást és fenntartva a központi keringést. Csikóknál általában a noradrenalin az egyetlen katekolamin, amellyel a hipotenzió hatékonyan kezelhető.
                              
                           
                                 
                                    Fájdalomcsillapítás
                                 
                              
                              
                                 Buprenorfin
                              
                              
                                 Cél: fájdalomcsillapító, nyugtatókkal használva a kezelhetetlenség ellen.
                                 Alternatívák meghatározása: butorfanol, fentanil, morfium és petidin.
                                 Konkrét előnyei: részleges μ-agonista ópiát fájdalomcsillapító. A μ-receptor aktiválódása jobb fájdalomcsillapítást eredményez mint a κ-agonista ópiátok, mint például a butorfanol. Hosszú hatású fájdalomcsillapító. A részleges agonista jelleg miatt korlátozottan addiktív, és kisebb a légzési depresszív hatása. A hosszú és rövid hatású ópiátoknak eltérő indikációi vannak, ezért van szükség több alternatívára.
                              
                           
                                 Fentanil
                              
                              
                                 Cél: fájdalomcsillapítás.
                                 Alternatívák meghatározása: butorfanol, buprenorfin, morfium és petidin.
                                 Konkrét előnyei: μ-agonista ópiát, a μ-receptor aktiválódása jobb fájdalomcsillapítást eredményez mint a κ-agonista ópiátok, mint például a butorfanol. A gyors metabolizáció és kiválasztás miatt nagyon rövid hatású. A fentanil a lovaknál használatos egyetlen olyan ópiát, amely megfelelő infúzióban és bőrtapaszként is lehet alkalmazni. Rendkívül hatékony a fájdalomcsillapításban.
                              
                           
                                 Morfium
                              
                              
                                 Cél: fájdalomcsillapítás.
                                 Alternatívák meghatározása: butorfanol, buprenorfin, petidin és fentanil.
                                 Konkrét előnyei: teljes μ-agonista ópiát fájdalomcsillapító. A legjobb fájdalomcsillapítást a μ-receptor aktiválódása eredményezi. Nyugtatókkal a kezelhetetlenség ellen, valamint epidurális fájdalomcsillapításra használják. Közepesen hosszú ideig ható fájdalomcsillapító. Epidurális alkalmazás során a morfium a legmegfelelőbb μ-ópiát, mivel az oldódási paraméterei a legmegfelelőbbek. Hosszan tartó fájdalomcsillapítást eredményez, kevés szisztémás hatása van ilyen alkalmazás esetében. A modern állatorvos-tudományban széles körben alkalmazzák ezt az eljárást a súlyos perioperatív és krónikus fájdalom kezelésére.
                              
                           
                                 Petidin
                              
                              
                                 Cél: fájdalomcsillapítás.
                                 Alternatívák meghatározása: butorfanol, buprenorfin, morfium és fentanil.
                                 Konkrét előnyei: olyan μ-agonista ópiát fájdalomcsillapító, amely körülbelül tízszer gyengébb a morfiumnál. Rövid hatású ópiát, amely a lovaknál előforduló görcsös kólika kezelésénél hatékonynak bizonyult. Az egyetlen görcsoldó hatású ópiát. Nagyobb a szedáló hatása és kevesebb nyugtalanságot okoz, mint a többi, lovaknál használt ópiát.
                              
                           
                                 
                                    Izomrelaxánsok és kapcsolódó anyagok
                                 
                              
                              
                                 Atrakurium
                              
                              
                                 Cél: anesztézia alatti izomrelaxáció.
                                 Alternatívák meghatározása: guaifenezin.
                                 Konkrét előnyei: nem depolarizáló neuromuszkuláris blokk. A neuromuszkuláris blokkokat különösen a szem- és hasműtéteknél alkalmazzák. Hatásának felfüggesztéséhez edrofonium szükséges. A legtöbb klinikai adat az atrakuriummal és az edrofoniummal kapcsolatban áll rendelkezésre.
                              
                           
                                 Edrofonium
                              
                              
                                 Cél: az atrakuriumos izomrelaxáció hatásának felfüggesztése.
                                 Alternatívák meghatározása: nincsenek.
                                 Konkrét előnyei: kolinészteráz inhibitor, a neuromuszkuláris blokk felfüggesztéséhez szükséges. A lovaknál alkalmazott kolinészteráz inhibitorok közül az edrofoniumnak van a legkevesebb mellékhatása.
                              
                           
                                 Guaifenezin
                              
                              
                                 Cél: anesztézia alatti izomrelaxáció.
                                 Alternatívák meghatározása: atrakurium.
                                 Konkrét előnyei: fontos alternatívája az α-2/ketamin adagolásának olyan esetekben, amikor az α-2-ágens és a ketamin ellenjavallt, például olyan lovak esetében, amelyek nem reagálnak ezekre a hatóanyagokra, vagy olyan esetben, amikor egy korábbi alkalmazás mellékhatásként lépett fel. Elengedhetetlen ketaminnal és α-2 ágenssel kombinálva olyan rendkívül biztonságos, terepen végzett anesztézia esetén, amelynek hatékony, intravénás technikájú alternatívája nincs.
                              
                           
                                 
                                    Inhalációs anesztézia
                                 
                              
                              
                                 Szevoflurán
                              
                              
                                 Cél: inhalációs anesztézia végtagtöréses és egyéb ortopéd sérüléses lovak számára, valamint csikóknál alkalmazott maszkos altatás esetén.
                                 Alternatívák meghatározása: izoflurán.
                                 Konkrét előnyei: a szevoflurán volatilis anesztetikum, mely kevéssé metabolizálódik és gyorsan kiválasztódik. Jóllehet az izofluránnak van MRL-értéke az EU-ban, mégsem alkalmas minden esetben, ha lovak anesztéziájáról van szó, mivel az ébredési stádiumra jellemző nyugtalanság miatt a ló akár a lábát is eltörheti. Olyan műtétek esetén szükséges a szevoflurán használata, amikor elengedhetetlen a nyugodt ébredési stádium, mert bizonyítottan nyugodtabb, kiegyensúlyozottabb ébredést eredményez a lovaknál. Ezért részesítik előnyben az izofluránnal szemben a lovak végtagtörése vagy más ortopéd sérülése esetén. A szevoflurán szükséges továbbá a csikók maszkos anesztéziájakor, mivel egyáltalán nem irritatív, szemben az irritatív izofluránnal, amely köhögést és légzéskimaradást okoz.
                              
                           
                                 
                                    Helyi érzéstelenítők
                                 
                              
                              
                                 Bupivakain
                              
                              
                                 Cél: helyi érzéstelenítés.
                                 Alternatívák meghatározása: lidokain.
                                 Konkrét előnyei: hosszú hatású helyi érzéstelenítő. A perioperatív fájdalomcsillapításnál és az olyan krónikus, súlyos fájdalomnál, mint a laminitisz, hosszan tartó hatásra van szükség. A bupivakain hosszabban ható helyi érzéstelenítő mint az általánosan alkalmazott lidokain. A lidokain önmagában körülbelül egyórányi helyi érzéstelenítést eredményez. Adrenalin hozzáadásával kétórányira hosszabbítható a hatás, de fennáll a helyi vérellátás elzárásának veszélye, ezért számos esetben ez a kombináció nem megfelelő. A bupivakain 4–6 órányi helyi érzéstelenítést biztosít, ezért sokkal alkalmasabb a posztoperatív fájdalomcsillapításra és a laminitisz kezelésére, mert gyakran egyetlen injekció is elég; ez állatjóléti szempontból lényeges, szemben az óránként ismételt lidokaininjekciókkal. A rövidebb ideig ható helyi érzéstelenítők a fent említett okoknál fogva nem felelnek meg, mivel gyakori ismételt injekciók szükségesek a kedvezőtlen reakciók előfordulásának kockázatával, és állatjóléti okok miatt sem elfogadhatóak.
                              
                           
                                 Oxibuprokain
                              
                              
                                 Cél: szemre alkalmazott helyi érzéstelenítő.
                                 Alternatívák meghatározása: nincsenek.
                                 Konkrét előnyei: a fontos anyagok más potenciális jelöltjeihez képest a legszélesebb körű klinikai tapasztalat az oxibuprokainnal kapcsolatban áll rendelkezésre.
                              
                           
                                 Prilokain
                              
                              
                                 Cél: intravénás katéterezés előtti helyi érzéstelenítés.
                                 Alternatívák meghatározása: nincsenek.
                                 Konkrét előnyei: egyedi készítmények (helyi érzéstelenítők eutektikus keveréke) bőrön való helyi alkalmazásánál, amikor 40 perc alatt intradermálisan szívódik fel. Intravénás katéterezés megkönnyítésére használják, különösen csikóknál.
                              
                           
                                 
                                    Gyulladáscsökkentő anyagok
                                 
                              
                           
                                 
                                    Kortikoszteroidok
                                 
                              
                              
                                 Triamcinolon-acetonid
                              
                              
                                 Cél: intraartikuláris gyógyszerelés degeneratív ízületi betegségeknél és oszteoartritisznél.
                                 Alternatívák meghatározása: metilprednizolon.
                                 Konkrét előnyei: az intraartikulárisan alkalmazott metilprednizolonhoz képest eltérő sejtszintű és bioszintetikus hatású kortikoszteroid alternatíva; a triamkinolon kondroprotektív és porchelyreállító. Hatékonyabb, mint a szisztémás kezelések (NSAID-k és a kondroitin-szulfát) és más (nem kortikoszteroid) intraartikuláris kezelések akut és krónikus ízületi betegségek – különösen a degeneratív ízületi betegségek és oszteoartritisz – során fellépő ízületi gyulladások, valamint fájdalom és laminitisz kezelésére. A szubkondrális csontciszta egyetlen hatékony, nem sebészeti kezelése.
                              
                           
                                 Flumetazon
                              
                              
                                 Cél: rövid távú szisztémás kortikoszteroid-terápia, beleértve a sokk-, a gyulladás elleni és az antiallergiás terápiákat is.
                                 Alternatívák meghatározása: dexametazon, prednizolon.
                                 Konkrét előnyei: klinikai hatásai különböznek az alternatívákétól, mivel gyorsabban hat, hosszabb ideig tart és hatékonyabb. Hatásmechanizmusa különbözik az alternatívákétól (nincsen kimutatható mineralokortikoid-aktivitás).
                              
                           
                                 
                                    Anti-endotoxinok
                                 
                              
                              
                                 Pentoxifillin
                              
                              
                                 Cél: endotoxémia szisztémás és szájon át történő kezelésére. Laminitisz.
                                 Alternatívák meghatározása: flunixin, acepromazin.
                                 Konkrét előnyei:
                                 Endotoxémia: hatásmechanizmusa (metilezett xantinszármazék foszfodieszteráz inhibitor) és klinikai hatásai különböznek az alternatíváétól (flunixin). Csökkenti az endotoxin által közvetítve a makrofágokból és a neutrofilokból felszabaduló proinflammatórikus citokineket és leukotriéneket, csökkenti a szisztémás választ az endotoxinokra.
                                 Laminitisz: a patába történő véráramlás javításában hatásmechanizmusa eltérő az alternatíváétól (acepromazin); csökkenti a vér viszkozitását, és javítja a patába történő véráramlást.
                              
                           
                                 Polimixin B
                              
                              
                                 Cél: a súlyos kólikával, valamint az egyéb gasztrointesztinális betegségekkel összefüggő endotoxémia szisztémás kezelése.
                                 Alternatívák meghatározása: flunixin, bizmut-szubszalicilát.
                                 Konkrét előnyei: hatásmechanizmusa (endotoxint megkötő hatóanyag) különbözik a szisztémás alternatíváétól (flunixin), mivel korábban fejti ki hatását az endotoxin által indukált kaszkádban. A megkötés mechanizmusa, az alkalmazás módja és a hatás helye különbözik a bizmutétól, amely egy, a szájon át alkalmazott alternatíva. Inflammatórikus kaszkád megindulását akadályozza meg az endotoxin megkötésével és a Toll-szerű receptorokhoz való kötés megakadályozásával.
                              
                           
                                 
                                    Kardiovaszkuláris gyógyszerek
                                 
                              
                           
                                  
                              
                              
                                 Amiodaron
                              
                              
                                 Cél: antiaritmikum. A pitvarfibrilláció, szupraventrikuláris és ventrikuláris tachikardiák szisztémás és orális kezelése.
                                 Alternatívák meghatározása: kinidin-szulfát, prokainamid, propranolol.
                                 Konkrét előnyei: hatásmechanizmusa különbözik az alternatívákétól (III. osztályba tartozó ritmuszavar-ellenes szer). Az amiodaron hatékonynak és biztonságosnak bizonyult a pitvarfibrilláció kezeléséhez, és jobb az alternatívaként alkalmazott kinidin-szulfátnál; hatékony a különböző típusú aritmiák ellen, beleértve a ventrikuláris aritmiákat is.
                              
                           
                                 Allopurinol
                              
                              
                                 Cél: újszülött lovaknál iszkémia-reperfúzió okozta károsodások kezelésére.
                                 Alternatívák meghatározása: E-vitamin.
                                 Konkrét előnyei: a reperfúziós károsodások elleni alternatíváétól eltérő hatásmechanizmus; az allopurinol egy xantin-oxidáz inhibitor, amely gátolja a szabadgyökök termelődését az iszkémiát követő reperfúzió során.
                              
                           
                                 Vazopresszin
                              
                              
                                 Cél: a keringés elégtelenségének kezelése csikóknál és felnőtt lovaknál.
                                 Alternatívák meghatározása: Dopamin/dobutamin, epinefrin.
                                 Konkrét előnyei: V1 receptorokon keresztül ható specifikus agonista. Hatásmechanizmusa eltér a vérnyomást szabályozó más, engedélyezett hatóanyagokétól: epinefrin (adrenoceptor-agonista) és dopamin/dobutamin (D1–5 receptorok szabályozzák a perctérfogatot és az ér tónusát). Olyan esetekben alkalmazzák, amikor a dopamin/dobutamin és az epinefrin nem bizonyul hatékonynak, és más kezelésre van szükség.
                              
                           
                                 Digoxin
                              
                              
                                 Cél: szívelégtelenség kezelése.
                                 Alternatívák meghatározása: nincsenek.
                                 Konkrét előnyei: a digoxin továbbá az egyetlen anyag, amellyel a kinidinkezelés mellékhatásai kezelhetők.
                              
                           
                                 Kinidin-szulfát és kinidin-glukonát
                              
                              
                                 Cél: szívritmuszavarok kezelésére.
                                 Alternatívák meghatározása: prokainamid, propranolol.
                                 Konkrét előnyei: antiaritmikum. Használata ritka, de fontos terápiás választás, mert a különféle ritmuszavar-típusokra különböző hatásmechanizmusú gyógyszert kell választani. Választható a pitvarfibrilláció kezelésére.
                              
                           
                                 Prokainamid
                              
                              
                                 Cél: szívritmuszavarok kezelésére.
                                 Alternatívák meghatározása: kinidin-szulfát és kinidin-glukonát, propranolol.
                                 Konkrét előnyei: ritmuszavarok ellen. Használata ritka, de fontos terápiás választás, mert a különféle ritmuszavar-típusokra különböző hatásmechanizmusú gyógyszert kell választani.
                              
                           
                                 Propranolol
                              
                              
                                 Cél: szívritmuszavarok kezelésére.
                                 Alternatívák meghatározása: kinidin-szulfát és kinidin-glukonát, prokainamid.
                                 Konkrét előnyei: magas vérnyomás kezelésére használatos, antiaritmiás hatása is van. Használata ritka, de fontos terápiás lehetőség. Az aritmiák különféle patofiziológiás okai miatt rendkívül fontos, hogy a konkrét állapot kezelése érdekében számos, különféleképpen ható gyógyszer álljonrendelkezésre. E gyógyszerek használata általában egyetlen kezelésből áll, amely a normális ritmus visszaállítását jelenti, és amelyet csak ritkán kell megismételni.
                              
                           
                                 
                                    Görcsök
                                 
                              
                           
                                  
                              
                              
                                 Fenitoin
                              
                              
                                 Cél: antikonvulzív terápia csikóknál. Rhabdomiolízis kezelése. Ínpók kezelése.
                                 Alternatívák meghatározása: diazepam, primidon, dantrolen-nátrium (rhabdomiolízis esetén).
                                 Konkrét előnyei: fontos antikonvulzív terápia csikóknál. A fenitoint általában akkor használják a rohamok megelőzésére, ha a primidon/fenobarbital nem hat. A fenitoin kalciumcsatorna-blokkoló anyag, és hasznos a rhabdomiolízis visszatérő formáinak kezelésénél.
                              
                           
                                 Primidon
                              
                              
                                 Cél: antikonvulzív terápia csikóknál.
                                 Alternatívák meghatározása: diazepam, fenitoin.
                                 Konkrét előnyei: a primidont a diazepam terápiát követően vagy alternatívaként javasolják.
                              
                           
                                 
                                    Gasztrointesztinális rendszerre ható anyagok
                                 
                              
                           
                                  
                              
                              
                                 Betanekol
                              
                              
                                 Cél: bélelzáródás, gasztroduodenális szűkület kezelése csikóknál, visszatérő kisebb vastagbél-elzáródások kezelése felnőtt lovaknál.
                                 Alternatívák meghatározása: metoklopramid, eritromicin.
                                 Konkrét előnyei: a betanekol muszkarin-kolinergikus agonista, amely a gasztrointesztinális rendszer simaizmain lévő acetilkolin-receptorokat stimulálja, összehúzódásukat okozva. Bizonyítottan növeli a gyomor és a coecum ürítésének ütemét. Mind a betanekol, mind a metoklopramid bizonyítottan hatékonyak a posztoperatív bélelzáródás kezelésénél.
                              
                           
                                 Kodein
                              
                              
                                 Cél: hasmenés kezelése.
                                 Alternatívák meghatározása: bizmut-szubszalicilát.
                                 Konkrét előnyei: hatásmechanizmusa különbözik a bizmut-szubszalicilátétól. Opioid motilitás modulátora, mely a bélben lévő μ-receptoroknál hat, biztosítva ezáltal a nem fertőző hasmenés hatékony tüneti kezelését, különösen csikóknál. Gyakran loperamiddal kombinálva használják. Hasonló hatásmechanizmusa miatt loperamiddal szinergikus hatású.
                              
                           
                                 Loperamid
                              
                              
                                 Cél: hasmenés kezelése csikóknál.
                                 Alternatívák meghatározása: bizmut-szubszalicilát.
                                 Konkrét előnyei: hatásmechanizmusa különbözik a bizmut-szubszalicilátétól. Opioid motilitás modulátora, mely a bélben lévő μ-receptoroknál hat, így a nem fertőző hasmenés tüneti kezelésében hatékonyabb más anyagoknál, különösen csikók esetében. Gyakran loperamiddal kombinálva használják. Hasonló hatásmechanizmusa miatt kodeinnel szinergikus hatású.
                              
                           
                                 Metoklopramid
                              
                              
                                 Cél: posztoperatív bélelzáródás kezelése.
                                 Alternatívák meghatározása: betanekol, eritromicin.
                                 Konkrét előnyei: a metoklopramid olyan szubsztituált benzamid, amelynek több hatásmechanizmusa van: (1) dopaminreceptor-antagonista; (2) növeli az acetilkolin felszabadulását a belső kolinergikus neuronokból, és (3) adrenergikus blokkoló hatással bír. Hatékony a posztoperatív gasztrointesztinális koordináció helyreállításában, és csökkenti a gasztrikus reflux összmennyiségét, gyakoriságát és időtartamát. A metaklopramid prokinetikus szer, amely inkább a gasztrointesztinális traktus középső részében hat. Mind a betanekol, mind a metoklopramid bizonyítottan jótékonyan hat a posztoperatív bélelzáródás kezelésénél.
                              
                           
                                 Fenoxi-benzamin
                              
                              
                                 Cél: hasmenés kezelése; kolitisz.
                                 Alternatívák meghatározása: bizmut-szubszalicilát; flunixin.
                                 Konkrét előnyei: hatásmechanizmusa (alfa-1-antagonista és antiszekréciós szer) különbözik más engedélyezett hatóanyagétól és a kodeinétől. A hasmenés és a kolitisz hasznos tüneti kezelése.
                              
                           
                                 Propantelin-bromid
                              
                              
                                 Cél: antiperisztaltika.
                                 Alternatívák meghatározása: atropin, lidokain hígítva, végbélen át beöntésként alkalmazva.
                                 Konkrét előnyei: a propantelin-bromid szintetikus kvaterner ammónium-antikolinerg, amely gátolja a gasztrointesztinális motilitást és görcsöt, és csökkenti a gyomorsavtermelést. Gátolja továbbá az acetilkolin hatását a paraszimpatikus idegrendszer posztganglionáris idegvégződéseinél. Hatása az atropinéhoz hasonló, bár tovább tart (hat óra). A propantelin-bromid fontos választás a perisztaltika csökkentéséhez, annak érdekében, hogy a végbél kitapintása során a végbél szakadása elkerülhető legyen, vagy esetleges végbélszakadás felismeréséhez és kezeléséhez, ahol problémás lehet a lidokainos beöntés hatékony alkalmazása.
                              
                           
                                 Ranitidin
                              
                              
                                 Cél: gyomorfekély megelőzése újszülött lovaknál.
                                 Alternatívák meghatározása: omeprazol.
                                 Konkrét előnyei: hatásmechanizmusa különbözik az omeprazolétól. Az alkalmazás módja (intravénás) további előnyökkel jár minden más fekély elleni gyógyszerrel szemben, melyeket szájon át kell alkalmazni. Az intravénás ranitidin lényeges olyan csikóknál, melyeknél nincs gasztrointesztinális motilitás, ezen csoport ugyanis fokozottan ki van téve a fekély veszélyének.
                              
                           
                                 Szukralfát
                              
                              
                                 Cél: gyomorfekély megelőzése újszülött lovaknál.
                                 Alternatívák meghatározása: omeprazol.
                                 Konkrét előnyei: hatásmechanizmusa különbözik az omeprazolétól, és értékes kiegészítő terápia a gyomorfekély megelőzésében. Egyedi hatásmechanizmusa (hozzátapad a nyálkahártyához) stabilizálja a fizikai elváltozást.
                              
                           
                                 
                                    Rhabdomiolízis
                                 
                              
                           
                                  
                              
                              
                                 Dantrolen-nátrium
                              
                              
                                 Cél: rhabdomiolízis kezelése. Malignus hipertermia kezelésére anesztézia alatt.
                                 Alternatívák meghatározása: fenitoin.
                                 Konkrét előnyei: a dantrolen izomrelaxáló hatást fejt ki azáltal, hogy közvetlenül az izomra hat, gátolja a kalcium felszabadulását a szarkoplazmás retikulumból, így szétválasztja az ingerlés-összehúzódás kapcsolatot. Mind a fenitoin, mind a dantrolen-nátrium hasznosnak bizonyult a rhabdomiolízis visszatérő formáinak kezelésében.
                              
                           
                                 
                                    Antimikrobás készítmények
                                 
                              
                           
                                 
                                    Klebsiella spp.-fertőzések
                                 
                              
                              
                                 Tikarcillin
                              
                              
                                 Cél: Klebsiella spp.-fertőzések kezelése.
                                 Alternatívák meghatározása: nincsenek.
                                 Konkrét előnyei: Célzott antibiotikum a Klebsiella spp.-fertőzések kezelésére.
                              
                           
                                 
                                    Rhodococcus equi-fertőzések
                                 
                              
                              
                                 Azitromicin
                              
                              
                                 Cél: Rhodococcus equi-fertőzések kezelése.
                                 Alternatívák meghatározása: eritromicin.
                                 Konkrét előnyei: alapvető kezelés rifampicinnel kombinálva, a csikók jobban tolerálják, mint az eritromicint.
                              
                           
                                 Rifampicin
                              
                              
                                 Cél: Rhodococcus equi-fertőzések kezelése.
                                 Alternatívák meghatározása: nincsenek.
                                 Konkrét előnyei: a Rhodococcus equi-fertőzés kezelése eritromicinnel vagy azitromicinnel kombinálva. Választandó kezelés.
                              
                           
                                 
                                    Szeptikus ízületi gyulladás
                                 
                              
                              
                                 Amikacin
                              
                              
                                 Cél: szeptikus ízületi gyulladás kezelése.
                                 Alternatívák meghatározása: gentamicin vagy más aminoglikozidok.
                                 Konkrét előnyei: a csikók jobban tolerálják, mint a gentamicint vagy más aminoglikozidot.
                              
                           
                                 
                                    Respiratorikus rendszerre ható gyógyszerek
                                 
                              
                           
                                  
                              
                              
                                 Ambroxol
                              
                              
                                 Cél: felületaktív anyag stimulálása koraszülött csikóknál.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Budezonid
                              
                              
                                 Cél: inhalációs kortikoszteroid allergiás légúti betegségek kezelésére.
                                 Alternatívák meghatározása: beklometazon.
                                 Konkrét előnyei: az inhalációs kortikoszteroid-terápia kevesebb adrenokortikális szupressziót eredményez, a terápia végén gyorsabb a visszatérés a normális funkcióhoz; emellett a korlátozott szisztémás felszívódás következtében kevesebb szisztémás mellékhatással rendelkezik, mint a szisztémás kortikoszteroid-terápia. Az inhaláció csökkentett dózisokat tesz lehetővé, valamint elősegíti a hatóanyag magas koncentrációjának a megfelelő helyre való eljutását, ezáltal nagyobb hatékonyságot eredményez. Különösen hasznos az enyhe-mérsékelt betegség kezelésénél és hosszú távú fenntartó terápiánál. További, a beklometazonénál nagyobb hatékonyságú és különböző hatástartamú anyagok szükségesek a klinikai válaszon alapuló dózis titrálásához és a betegség optimális kezelésének a biztosításához. A budezonid hatékonysága a beklometazon és a flutikazon hatékonysága között helyezkedik el.
                              
                           
                                 Flutikazon
                              
                              
                                 Cél: inhalációs kortikoszteroid allergiás légúti betegségekre.
                                 Alternatívák meghatározása: beklometazon.
                                 Konkrét előnyei: az inhalációs kortikoszteroid-terápia kevesebb adrenokortikális szupressziót eredményez, a terápia végén gyorsabb a visszatérés a normális funkcióhoz, és kevesebb szisztémás mellékhatással rendelkezik, mint a szisztémás kortikoszteroid-terápia, mert korlátozott a szisztémás felszívódás. Az inhaláció csökkentett dózisokat tesz lehetővé, valamint elősegíti a hatóanyag magas koncentrációjának a megfelelő helyre való eljutását, ezáltal nagyobbhatékonyságot eredményez. Különösen hasznos az enyhe-mérsékelt betegség kezelésénél és hosszú távú fenntartó terápiánál. A további, a beklometazonénál nagyobb hatékonyságú és különböző hatástartamú anyagok szükségesek a kliniai válaszon alapuló dózis titrálásához, és optimális betegségkontrollt biztosítanak. A flutikazon 50 %-kal hatékonyabb a beklometazonnál, és hosszabb a felezési ideje (2,8 óra helyett 6 óra), ezáltal további előnyökkel jár a súlyosabban érintett vagy nehezen kezelhető esetekben.
                              
                           
                                 Ipratrópium-bromid
                              
                              
                                 Cél: hörgők tágítása.
                                 Alternatívák meghatározása: nincsenek.
                                 Konkrét előnyei: antikolinerg hatás. Szükséges terápiás választás, egyes esetekben hatékonyabb a β-agonistáknál.
                              
                           
                                 Oximetazolin
                              
                              
                                 Cél: orrnyálkahártya ödémájának kezelése.
                                 Alternatívák meghatározása: fenilefrin.
                                 Konkrét előnyei: α-adrenoceptor agonista erős érösszehúzó tulajdonsággal, amelynek használatát előnyben részesítik a fenilefrinnel szemben, mivel hatása tovább tart.
                              
                           
                                 
                                    Protozoonellenes szerek
                                 
                              
                           
                                  
                              
                              
                                 Izometamidium
                              
                              
                                 Cél: a lovaknál előforduló, protozoon eredetű myeloencephalitis kezelése.
                                 Alternatívák meghatározása: pirimetamin.
                                 Konkrét előnyei: a fertőzés időnként nem reagál a pirimetaminra, ezért szükséges alternatív gyógyszer.
                              
                           
                                 Ponazuril
                              
                              
                                 Cél: a lovaknál előforduló, protozoon eredetű mielitisz (Sarcocystis neurona) kezelése.
                                 Alternatívák meghatározása: izometamidium, pirimetamin.
                                 Konkrét előnyei: hatásmechanizmusa különbözik más engedélyezett anyagokétól, alternatív kezelésként hasznos, amikor más kezelés nem bizonyul hatékonynak. A pirimetamin/szulfonamid-kezelésekhez képest mellékhatások (hasmenés) ritkábban lépnek fel; az izometamidiumhoz és a pirimetaminhoz képest nagyobb klinikai hatékonyság.
                              
                           
                                 Pirimetamin
                              
                              
                                 Cél: a lovaknál előforduló, protozoon eredetű myeloencephalitis kezelése.
                                 Alternatívák meghatározása: izometamidium.
                                 Konkrét előnyei: legalább 75 %-os eredményesség, ha szulfadiazin-szulfonamiddal kombinálva alkalmazzák.
                              
                           
                                 
                                    Szemészeti gyógyszerek
                                 
                              
                           
                                 
                                    Szemfekély
                                 
                              
                              
                                 Aciklovir
                              
                              
                                 Cél: szemfekély kezelése (vírusellenes gyógyszer). Helyi kezelés.
                                 Alternatívák meghatározása: idoxuridin.
                                 Konkrét előnyei: az aciklovir és az idoxuridin egyformán hatékonynak bizonyult a fekélyes herpesz keratitisz kezelésénél.
                              
                           
                                 Idoxuridin
                              
                              
                                 Cél: szemfekély kezelése (vírusellenes gyógyszer). Helyi kezelés.
                                 Alternatívák meghatározása: aciklovir.
                                 Konkrét előnyei: az aciklovir és az idoxuridin egyformán hatékonynak bizonyult a fekélyes herpesz keratitisz kezelésénél.
                              
                           
                                 
                                    Glaukóma
                                 
                              
                              
                                 Fenilefrin
                              
                              
                                 Cél: glaukóma, erős könnyezés, az orrnyálkahártya ödémájának és a lép beszorulásának kezelése.
                                 Alternatívák meghatározása: glaukóma esetén tropikamid, egyébként nincs.
                                 Konkrét előnyei: a fenilefrin és a tropikamid egyformán hatékonynak bizonyult a glaukóma kezelésénél.
                              
                           
                                 Tropikamid
                              
                              
                                 Cél: glaukóma kezelése. Helyi kezelés.
                                 Alternatívák meghatározása: fenilefrin.
                                 Konkrét előnyei: a fenilefrin és a tropikamid egyformán hatékonynak bizonyult a glaukóma kezelésénél.
                              
                           
                                 Dorzolamid
                              
                              
                                 Cél: glaukóma kezelése. Helyi kezelés.
                                 Alternatívák meghatározása: latanoproszt, timolol-maleát.
                                 Konkrét előnyei: egyedi hatásmechanizmusú karboanhidráz-gátló. Fontos terápiás választás.
                              
                           
                                 Latanoproszt
                              
                              
                                 Cél: glaukóma kezelése. Helyi kezelés.
                                 Alternatívák meghatározása: dorzolamid, timolol-maleát.
                                 Konkrét előnyei: konkrét hatásmechanizmusa miatt prosztaglandin F2α-analógként. Fontos terápiás választás.
                              
                           
                                 Timolol-maleát
                              
                              
                                 Cél: glaukóma kezelése. Helyi kezelés.
                                 Alternatívák meghatározása: dorzolamid, latanoproszt.
                                 Konkrét előnyei: konkrét hatásmechanizmusa miatt (nem szelektív béta-adrenerg receptorblokkoló), érösszehúzó hatású, aminek következtében csökken a csarnokvíz mennyisége. Fontos terápiás választás.
                              
                           
                                 Ciklosporin A
                              
                              
                                 Cél: immunszuppresszív, a szem autoimmun betegségeinek kezelése.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Ketorolak
                              
                              
                                 Cél: a szemfájdalom és -gyulladás kezelése, nem szteroid gyulladáscsökkentő gyógyszer, szemcsepp, helyi kezelés.
                                 Alternatívák meghatározása: nincsenek.
                                 Konkrét előnyei: a fontos anyagok más potenciális jelöltjeihez képest a legszélesebb körű klinikai tapasztalat a ketorolakkal kapcsolatban áll rendelkezésre.
                              
                           
                                 Ofloxacin
                              
                              
                                 Cél: olyan szemfertőzések kezelésére, amelyek ellenállnak az általánosan használt szemészeti antibiotikus kezeléseknek.
                                 Alternatívák meghatározása: nincsenek.
                                 Konkrét előnyei: a fontos anyagok más potenciális jelöltjeihez képest a legszélesebb körű klinikai tapasztalat az ofloxacinnal kapcsolatban áll rendelkezésre. Az általánosan alkalmazott szemészeti antibiotikus kezelésekhez képest az ofloxacint csak egyedi esetekben, tartalék antibiotikumként szabad használni.
                              
                           
                                 Fluoreszcein
                              
                              
                                 Cél: a szaruhártya-fekélyesedés diagnosztizálásának eszköze, helyi kezelés.
                                 Alternatívák meghatározása: bengálvörös.
                                 Konkrét előnyei: a bengálvörösnek valamelyest vírusellenes hatása van, míg a fluoreszceinnek nincs jelentős hatása a vírusreplikációra. Ezért a bengálvörös vírustenyésztést megelőző diagnosztikai alkalmazása hamis negatív eredményt hozhat. Ennélfogva ha vírustenyésztés elvégzését tervezik, a fluoreszcein a diagnosztizálás választott eszköze.
                              
                           
                                 Bengálvörös
                              
                              
                                 Cél: a korai szaruhártya-károsodás diagnosztizálása, helyi kezelés.
                                 Alternatívák meghatározása: fluoreszcein.
                                 Konkrét előnyei: a bengálvörös a választott diagnosztikai eszköz a nagyon korai korneális károsodás felismerésére.
                              
                           
                                 
                                    Hiperlipémia
                                 
                              
                           
                                  
                              
                              
                                 Inzulin
                              
                              
                                 Cél: hiperlipémia kezelése, glükózterápiával kombinálva, az anyagcserével kapcsolatos rendellenességek diagnosztizálása.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 
                                    Gombás fertőzések
                                 
                              
                           
                                  
                              
                              
                                 Grizeofulvin
                              
                              
                                 Cél: szisztémás gombaölő. Ótvar kezelése.
                                 Alternatívák meghatározása: nincsenek.
                                 Konkrét előnyei: szájon át adagolva a grizeofulvin jól hat a Trichophytonra, a Microsporumra és az Epidermophytonra.
                              
                           
                                 Ketokonazol
                              
                              
                                 Cél: szisztémás gombaölő. Gombás eredetű tüdőgyulladás és a torokban lévő gombafertőzés kezelése.
                                 Alternatívák meghatározása: nincsenek.
                                 Konkrét előnyei: a fontos anyagok más potenciális jelöltjeihez képest a legszélesebb körű klinikai tapasztalat a ketokonazollal kapcsolatban áll rendelkezésre.
                              
                           
                                 Mikonazol
                              
                              
                                 Cél: a szem gombás fertőzéseinek kezelése.
                                 Alternatívák meghatározása: nincsenek.
                                 Konkrét előnyei: helyi alkalmazása az érintett szemen, szélesebb körű antifungális hatása van és/vagy kisebb irritációt okoz, mint más antifungális hatóanyag.
                              
                           
                                 Nisztatin
                              
                              
                                 Cél: a szem és a genitáliák élesztőgombás fertőzéseinek kezelése.
                                 Alternatívák meghatározása: nincsenek.
                                 Konkrét előnyei: az élesztőgombás fertőzések elleni specifikus hatás.
                              
                           
                                 
                                    Diagnosztikai képalkotás
                                 
                              
                           
                                  
                              
                              
                                 Tc-99 m radioaktív gyógyszer
                              
                              
                                 Cél: szcintigráfia.
                                 Alternatívák meghatározása: nincsenek.
                                 Konkrét előnyei: a korai csontpatológia és a törések felismeréséhez a legérzékenyebb diagnosztikus képalkotó modalitás – érzékenyebb, mint a radiográfia. Lehetővé teszi a mennyiségi meghatározást, és lehetséges azon területekről való képalkotás is, amelyeknél a radiográfia nem használható. Fontos képalkotási technika, amely biztosítja a teljesítménylovak jólétét azáltal, hogy elősegíti a sérülések korai felismerését és a súlyos törések megelőzését. A Tc-99 m rövid felezési idejének (6,01 óra) köszönhetően a lovak rövidebb idő (< 72 óra) alatt tisztulnak meg a kimutatható radiokativitástól.
                              
                           
                                 
                                    Vegyes
                                 
                              
                           
                                  
                              
                              
                                 Karbamazepin
                              
                              
                                 Cél: fejrázás szindróma.
                                 Alternatívák meghatározása: nincsenek.
                                 Konkrét előnyei: a karbamazepin görcsoldóként hat, és gátolja a nátriumcsatornákat. Főként a trigeminális neuralgia (fejrázás szindróma) kezelésére és diagnosztikai megerősítésére használják.
                              
                           
                                 Ciproheptadin
                              
                              
                                 Cél: fejrázás szindróma.
                                 Alternatívák meghatározása: nincsenek.
                                 Konkrét előnyei: a photicus fejrázás tüneteit pordukáló lovak nagyobb valószínűséggel reagálnak a ciproheptadin antihisztamin gyógyszerrel való kezelésre. Az antihisztamin hatáson túl a ciproheptadin antikolinerg hatást fejt ki, és 5-hidroxitriptamin (szerotonin)-antagonista. A ciproheptadin-kezelés kezdetét követő 24 órán belül a tünetek rendszerint javulnak, azonban a kezelés befejezését követő 24 órán belül gyakran újra jelentkeznek. Más antihisztaminok nem hatékonyak a fejrázás megszüntetésére.
                              
                           
                                 Domperidon
                              
                              
                                 Cél: tejelválasztás hiánya kancáknál.
                                 Alternatívák meghatározása: nincsenek.
                                 Konkrét előnyei: dopamingátló és növeli a prolaktintermelést.
                                 Az oxitocin nem megfelelő alternatíva, mert nem a tejtermelést növeli, ami a domperidon-terápia célja, hanem a tejelválasztást csökkenti. Ezenkívül az oxitocin hastáji fájdalmat okoz, ha nagy dózisban használják.
                              
                           
                                 Gabapentin
                              
                              
                                 Cél: idegalapi fájdalom.
                                 Alternatívák meghatározása: buprenorfin, fentanil, morfium és petidin.
                                 Konkrét előnyei: hatásmechanizmusa és a hatás helye különbözik más engedélyezett hatóanyagokétól. GABA-szerű anyag, mely blokkolja a kalciumcsatornákat, és gátolja új kapcsolódási hálók kialakulását. Az idegi fájdalom új kezelési módja, mely bizonyítottan járulékos klinikai előnyökkel jár a neuropátiás fájdalmak, mint például a lábfájás, lamitisz vagy hastáji fájdalom kezelésében.
                              
                           
                                 Hidroxietil-keményítő
                              
                              
                                 Cél: kolloid térfogat-helyettesítés.
                                 Alternatívák meghatározása: nincsenek.
                                 Konkrét előnyei: praktikus és könnyen hozzáférhető alternatívája a vérnek vagy plazmának.
                              
                           
                                 Imipramin
                              
                              
                                 Cél: farmakológiailag előidézett ejakuláció olyan csődöröknél, amelyek ejakulációs diszfunkciójuk van.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Tirotropin-felszabadító hormon
                              
                              
                                 Cél: a pajzsmirigy és a hipofízis rendellenességeinek igazolására használt diagnosztika.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Bárium-szulfát
                              
                              
                                 Cél: radiológiai kontrasztanyag, amelyet a nyelőcső és a gasztrointesztinális rendszer kontrasztvizsgálatainál alkalmaznak.
                                 Alternatívák meghatározása: nincsenek.
                                 Konkrét előnyei: nincs rendelkezésre álló alternatíva.
                              
                           
                                 Iohexol
                              
                              
                                 Cél: radiológiai kontrasztanyag, amelyet az alsó húgyúti rendszer, az artrográfia, a mielográfia, a szino- vagy fisztulográfia és a könnycsatorna-cisztográfia vizsgálatánál használnak.
                                 Alternatívák meghatározása: iopamidol.
                                 Konkrét előnyei: nem ionos alacsony ozmolaritású kontrasztanyag. Az iohexol és az iopamidol egyaránt elfogadható.
                              
                           
                                 Iopamidol
                              
                              
                                 Cél: radiológiai kontrasztanyag, amelyet az alsó húgyúti rendszer, az artrográfia, a mielográfia, a szino- vagy fisztulográfia és a könnycsatorna-cisztográfia vizsgálatánál használnak.
                                 Alternatívák meghatározása: iohexol.
                                 Konkrét előnyei: nem ionos alacsony ozmolaritású kontrasztanyag. Az iohexol és az iopamidol egyaránt elfogadható.”